Un sofer al carui permis a fost anulat in urma cu 39 de ani a fost surprins marti de politisti in timp ce conducea autoturism pe DN 73, in localitatea argeseana Maracineni.

Un barbat din Arges a reusit sa sfideze toate legile si a condus nestingherit fara permis, aproape 4 decenii. Politistii l-au prins abia acum. Depasise viteza legala prin localitate si a fost tras pe dreapta.

Nu mica le-a fost uluirea cand au realizat ca individul avea carnetul anulat din 1976. Culmea este alta. O vreme a lucrat in Franta, ca sofer.

"La data de 28 iulie, politistii din cadrul Serviciului Rutier au depistat pe DN 73, pe raza localitatii Maracineni, un barbat in varsta de 63 de ani, din comuna Mihaesti, in timp ce conducea un autoturism cu viteza de 75 km/h", se precizeaza intr-un comunicat al IPJ Arges, potrivit Agerpres.

Gheorghe Ungureanu abia implinise 24 de ani in 1976 cand militia l-a prins baut la volan. Agentii i-au suspendat carnetul, dar el a continuat sa conduca. Pentru ca in timp n-a dat semne ca isi vrea permisul inapoi, acesta i-a fost anulat, dar asta nu l-a oprit. In ultimii ani a lucrat in Franta ca sofer dupa ce a pacalit autoritatile ca si-a pierdut toate documentele.

Reporter: "Cate curse ati facut?

Gheorghe Ungureanu: Multe, cate!...

Reporter: Dar cu ce fel de masini mergeati? Numai cu masini mici?

Gheorghe Ungureanu: Cu tot felul de masini!

Reporter: Ati mers si cu masini de marfa?

Gheorghe Ungureanu: Da!

Reporter: Si in 30 de ani n-ati facut niciun fel de greseala in tafic?

Gheorghe Ungureanu: NU!

Reporter: Sunteti un sofer model! Singura problema e ca nu aveti permis! Atat!"

Timp de 39 de ani secretul lui a fost in siguranta. Nimeni nu l-a banuit ca s-ar afla in ilegalitate.

Vecina: "Cum sa nu aiba permis? Ca ne ajuta cu masina, faceam curse... Du-te, domnule... Cum sa nu aiba permis! Are!"

Intors in tara, in vacanta, barbatul a fost descoperit dupa ce a facut imprudenta sa treaca in viteza prin localitatea Maracineni din Arges.

Madalin Zanfir, purtator de cuvant I.P.J. Arges: "Politistii serviciului rutier au depistat un barbat de 63 ani care circula cu 75 de kilometri la ora pe drumul national 73. In urma verificarilor, s-a stabilit ca avea permisul anulat din 1976."

Acum teribilistul este cercetat penal pentru conducere cu permisul anulat si, mai grav de atat, are toate sansele sa faca si 3 ani de inchisoare. Politistii i-au sugerat sa se inscrie din nou la scoala de soferi, dar omul insista ca e atat de bun incat nu are nevoie.